English: I didn't correct myself very quickly, so my error was more egregious. Can I thank Simon Thomas for taking the lead in today's debate and getting a really good consensus? I thought we even had UKIP, but it seems, unless their amendment passes, they won't quite come on board, but it was a largely constructive contribution that we've just heard. I do think that the motion as put this afternoon really does forcefully convey the feeling that is shared, I think, across this Chamber, but really strongly amongst the public, who, again, I think, are pushing us harder on this important area of public policy than we have been in the past, and are ahead of us. It should surprise no-one, given the importance of clean air and its benefits for health and well-being. Can I just say that I will be referring to some of the Conservative Party's policy development? Because we've looked at this and we believe tackling air quality is really, really essential. We've put it at the heart of our urban strategy, 'Liveable Cities', which we launched last month. I raise this, really, as an example of how the consensus is forming, and not in a way of, 'Look, we've done this, we are very clever, you should all copy it', because much of what's in the strategy builds on what's already out there, and has been advanced by all people, really, from around this Chamber. So, I think it's very, very important. We had a particularly good response from some of the key stakeholders, such as WWF and the British Lung Foundation, and I know they work with all political parties. Again, I claim absolutely no specific endorsement from them. They are worthy organisations with excellent expertise that can help us improve our public policy. Having said that, there is a hard edge to this as well, because we do have some very poor air quality in Wales, compared to other parts of the UK - and the UK doesn't do that well overall. Cardiff and Port Talbot have higher particulate matter levels than Birmingham or Manchester, and as we've discussed several times in this Chamber, there's a road in Caerphilly that's the most polluted outside London. As the motion says, air pollution contributes to around 2,000 deaths per year. That's 2,000 premature deaths, and it is, really, a tragedy for those people and their families - a very, very big impact indeed. These facts should trouble us, and I know that they do trouble Members, but we do need, I think, to move on to some very specific ways forward and build on the consensus that we now have. So, we are taking some very specific actions, because it is human activity that is largely driving that. There are some forms of natural activity that can affect air quality, but the one we're talking about is pretty much what we are doing in terms of carbon dioxide, sulphur dioxide and nitrogen dioxide. These levels of pollutants are pretty much determined by everyday human activity, and many of us undertake these things, like travelling by train, using cars to an extent perhaps that is way over what the optimum would be given the consideration of reasonable alternatives, the type of power plants that are still in operation - Aberthaw's been discussed several times in this Chamber - down to household appliances and what we spray in the air to allegedly freshen it. I could go on and on. The list is a very long one. So we need to come up with some specifics, and we've started to do that now in the strategy by calling for clean air zones in Wrexham, Newport, Cardiff and Swansea, and a commitment to make Cardiff the UK's first carbon-neutral city. We could be leading the way. We could be really presenting Wales as a leader in this sector, and attracting those young people that want to come and live and work in a very clean and innovative environment. That's what we should be doing, because if we don't do it, we'll be dragged along to do it as the fiftieth or sixtieth city or whatever to do it, whereas we could be the leaders. We also think that monitoring's important, particularly around schools and nurseries, and how we move people around - we heard about the school run just now from Gareth. Again, anyone of my age, born in 1962 - I still am flabbergasted when I see evidence all around me of the school run, because to my generation it was just completely something we did not experience, and we had better lives for it, I think, in terms of how we got to school. But other proposals in our document include policies for green rooms, green spaces, active travel, electric vehicles, energy efficient housing, renewable energy and tree canopies. There are other things. These are all achievable and they need to be done in a comprehensive, coherent way so that we have a real change, and we can go to the likes of the World Health Organization - I'll conclude on this - showing that we are leading best practice rather than being quoted for some of the highest pollution levels in western Europe. Thank you.
Welsh: Ni chywirais fy hun yn gyflym iawn, felly roedd fy nghamgymeriad yn fwy difrifol. A gaf fi ddiolch i Simon Thomas am arwain y ddadl heddiw a chael consensws gwirioneddol dda? Roeddwn yn meddwl fod UKIP hyd yn oed gyda ni, ond oni bai bod eu gwelliant yn pasio, nid yw'n ymddangos y byddant yn llwyddo i'n cefnogi, ond rydym newydd glywed cyfraniad adeiladol i raddau helaeth. Rwy'n credu bod y cynnig fel y cafodd ei roi y prynhawn yma yn cyfleu'n rymus iawn y teimlad a rennir ar draws y Siambr hon rwy'n credu, ac yn wirioneddol gryf ymysg y cyhoedd, sydd, unwaith eto rwy'n meddwl, yn ein gwthio'n galetach ar y maes polisi cyhoeddus pwysig hwn nag y cawsom ein gwthio yn y gorffennol, ac maent ar y blaen i ni ar hyn. N ddylai beri syndod i unrhyw un, o ystyried pwysigrwydd aer glân a'i fanteision i iechyd a lles. A gaf fi ddweud y byddaf yn cyfeirio at beth o ddatblygiad polisi'r Blaid Geidwadol? Oherwydd rydym wedi edrych ar hyn ac rydym yn credu fod mynd i'r afael ag ansawdd aer yn wirioneddol hanfodol. Rydym wedi ei gynnwys yn ganolog i'n strategaeth drefol, 'Dinasoedd Byw', a lansiwyd fis diwethaf. Rwy'n crybwyll hyn, mewn gwirionedd, fel enghraifft o sut y mae'r consensws yn ffurfio, ac nid yn yr ystyr o, 'Edrychwch, rydym wedi gwneud hyn, rydym yn glyfar iawn, dylai pob un ohonoch ei gopïo', oherwydd mae llawer o'r hyn sydd yn y strategaeth yn adeiladu ar yr hyn sydd eisoes ar gael, ac a ddatblygwyd gan yr holl bobl o amgylch y Siambr hon mewn gwirionedd. Felly, credaf ei bod yn bwysig tu hwnt. Rydym wedi cael ymateb arbennig o dda gan rai o'r rhanddeiliaid allweddol, megis WWF a Sefydliad Prydeinig yr Ysgyfaint, a gwn eu bod yn gweithio gyda phob plaid wleidyddol. Unwaith eto, nid wyf yn hawlio unrhyw gefnogaeth benodol ganddynt. Maent yn sefydliadau teilwng sy'n meddu ar arbenigedd ardderchog a all ein helpu i wella ein polisi cyhoeddus. Wedi dweud hynny, mae yna ymyl galed i hyn hefyd, gan fod gennym ansawdd aer gwael iawn yng Nghymru, o'i gymharu â rhannau eraill o'r DU - ac nid yw'r DU yn dda iawn am wneud hynny ar y cyfan. Mae lefelau mater gronynnol uwch yng Nghaerdydd a Phort Talbot nag yn Birmingham neu Fanceinion, ac fel rydym wedi trafod sawl gwaith yn y Siambr hon, mae yna ffordd yng Nghaerffili sy'n fwy llygredig na'r un arall y tu allan i Lundain. Fel y dywed y cynnig, mae llygredd aer yn cyfrannu at oddeutu 2,000 o farwolaethau bob blwyddyn. Dyna 2,000 o farwolaethau cynamserol, ac mewn gwirionedd, mae'n drychineb i'r bobl hynny a'u teuluoedd - effaith fawr iawn yn wir. Dylai'r ffeithiau hyn beri gofid inni, a gwn eu bod yn peri gofid i'r Aelodau, ond credaf fod angen inni symud ymlaen at rai ffyrdd penodol iawn ymlaen ac adeiladu ar y consensws sydd gennym erbyn hyn. Felly, rydym yn rhoi camau gweithredu penodol iawn ar waith gan mai gweithgarwch dynol sy'n achosi hyn i raddau helaeth. Ceir rhai mathau o weithgaredd naturiol sy'n gallu effeithio ar ansawdd aer, ond yr hyn y soniwn amdano yn y bôn yw beth rydym yn ei wneud mewn perthynas â charbon deuocsid, sylffwr deuocsid a nitrogen deuocsid. Pennir lefelau'r llygryddion hyn i raddau helaeth gan weithgarwch dynol bob dydd, ac mae llawer ohonom yn gwneud y pethau hyn, fel teithio ar y trên, defnyddio ceir i raddau llawer mwy na'r hyn a fyddai orau o ystyried dewisiadau amgen rhesymol, y math o orsafoedd pŵer sy'n dal yn weithredol - mae Aberddawan wedi cael ei thrafod sawl gwaith yn y Siambr hon - i lawr i offer yn y cartref a'r hyn a chwistrellwn yn yr awyr i'w wneud yn fwy ffres yn ôl yr honiad. Gallwn fynd ymlaen ac ymlaen. Mae'r rhestr yn un hir iawn. Felly, mae angen inni feddwl am rai pethau penodol, ac rydym wedi dechrau gwneud hynny bellach yn y strategaeth drwy alw am barthau aer glân yn Wrecsam, Casnewydd, Caerdydd ac Abertawe, ac ymrwymiad i wneud Caerdydd yn ddinas garbon-niwtral gyntaf y DU. Gallem fod yn arwain y ffordd. Gallem fod o ddifrif yn cyflwyno Cymru fel arweinydd yn y sector hwn, ac yn denu'r bobl ifanc sydd eisiau dod i fyw a gweithio mewn amgylchedd glân ac arloesol iawn. Dyna y dylem ei wneud, oherwydd os na wnawn hynny, cawn ein llusgo i'w wneud fel yr hanner canfed neu'r trigeinfed dinas neu beth bynnag, lle y gallem fod yn arweinwyr. Rydym hefyd yn credu bod monitro'n bwysig, yn enwedig o amgylch ysgolion a meithrinfeydd, a sut y symudwn bobl o gwmpas - clywsom am hebrwng plant i'r ysgol ac oddi yno gan Gareth. Unwaith eto, i unrhyw un fy oed i, a aned yn 1962 - rwy'n dal i fethu amgyffred pan welaf dystiolaeth o fy amgylch o'r modd y mae rhieni yn hebrwng plant i'r ysgol ac oddi yno, oherwydd i fy nghenhedlaeth i nid oedd yn rhan o'n profiad o gwbl, ac roedd ein bywydau'n well o'r herwydd, rwy'n credu, o ran sut y cyrhaeddem yr ysgol. Ond mae cynigion eraill yn ein dogfen yn cynnwys polisïau ar gyfer ystafelloedd gwyrdd, mannau gwyrdd, teithio llesol, cerbydau trydan, tai ynni effeithlon, canopïau coed ac ynni adnewyddadwy. Mae yna bethau eraill. Mae'r rhain i gyd yn gyraeddadwy ac mae angen eu gwneud mewn modd cydlynol, cynhwysfawr fel ein bod yn gweld newid go iawn, ac er mwyn inni allu mynd at sefydliadau tebyg i Sefydliad Iechyd y Byd - fe wnaf fi orffen ar hyn - a dangos ein bod yn arwain arferion gorau, yn hytrach na chael sylw yn sgil y ffaith mai gennym ni y mae rhai o'r lefelau llygredd uchaf yng ngorllewin Ewrop. Diolch.